SL
5.4.2023
Uradni list Evropske unije
C 125/443 sreda 14. septembra 2022
(aa) v odstavku 3 se prvi pododstavek nadomesti z naslednjim: „Pogonska biogoriva, druga tekoča biogoriva in biomasna goriva, pridobljena iz kmetijske biomase, ki se upoštevajo za namene iz točk (a), (b) in (c) prvega pododstavka odstavka 1, se ne proizvedejo iz surovin, pridobljenih na zemljišču, ki je velikega pomena za ohranjanje biotske raznovrstnosti, tj. na zemljišču, ki je imelo januarja 2008 ali kasneje enega od naslednjih statusov, ne glede na to, ali ima zemljišče še vedno ta status: (a) pragozd in starorasli gozd ter druga gozdna zemljišča, tj. gozd in druga gozdna zemljišča z avtohtonimi vrstami, kjer ni jasno vidnih znakov človekovega delovanja in znatnih posegov v ekološke procese; (b) gozd in druga gozdna zemljišča z veliko biotsko raznovrstnostjo in velikim številom vrst, ki niso degradirana ali pri katerih je ustrezni pristojni organ ugotovil veliko biotsko raznovrstnost, razen če so na voljo dokazi, da proizvodnja navedene surovine ni posegala v navedene naravovarstvene namene; (c) območja, ki: (i) so z zakonom določena kot naravovarstvena območja ali jih kot taka določi ustrezni pristojni organ ali (ii) so namenjena zaščiti redkih, ranljivih ali ogroženih ekosistemov ali vrst, priznanih z mednarodnimi sporazumi ali vključenih na sezname medvladnih organizacij ali Mednarodne zveze za ohranjanje narave, če so priznana v skladu s prvim pododstavkom člena 30(4), razen če so na voljo dokazi, da proizvodnja navedene surovine ni posegala v navedene naravovarstvene namene; (d) travinje z veliko biotsko raznovrstnostjo, ki zajema več kot en hektar in je: (i) naravno, tj. ki bi ostalo travinje brez človekovega posega in ki ohranja naravno sestavo vrst ter ekološke značilnosti in procese, ali (ii) nenaravno, tj. travinje, ki brez človekovega posega ne bi bilo več travinje in ki ima veliko število vrst in ni degradirano ter pri katerem je ustrezni pristojni organ ugotovil veliko biotsko raznovrstnost, razen če je dokazano, da je pridelovanje surovin nujno za ohranitev statusa travinja z veliko biotsko raznovrstnostjo; (iii) vresišče, ki ohranja naravno sestavo vrst ter ekološke značilnosti in procese.“; (b)
v odstavku 3 se za prvim pododstavkom vstavi naslednji pododstavek: „Ta odstavek, razen točke (c) prvega pododstavka,, se uporablja tudi za pogonska biogoriva, druga tekoča biogoriva in biomasna goriva iz gozdne biomase.“;
(c)
odstavek 4 se nadomesti z naslednjim: „4.
Pogonska biogoriva, druga tekoča biogoriva in biomasna goriva, pridobljena iz kmetijske biomase, ki se upoštevajo za namene iz točk (a), (b) in (c) prvega pododstavka odstavka 1, se ne proizvedejo iz surovin, pridobljenih na zemljišču z visoko zalogo ogljika, tj. na zemljišču, ki je imelo januarja 2008 enega od naslednjih statusov in tega statusa nima več: (a) mokrišče, tj. zemljišče, ki je stalno ali večji del leta pokrito ali nasičeno z vodo; (b) nepretrgano gozdnato območje, tj. zemljišče, ki zajema več kot en hektar, poraslo z drevesi, višjimi od petih metrov, katerih krošnje pokrivajo več kot 30 % površine, ali drevesi, ki lahko navedene mejne vrednosti dosežejo in situ;